Broj: \_\_\_\_\_\_\_\_\_\_\_\_\_\_

Podgorica, 26.01.2018.godine.

**CRNA GORA**

**ZAVOD ZA ŠKOLSTVO**

**Izvještaj o radu**

**za 2017. godinu**

**SADRŽAJ**

**UVOD............................................................................................................. 3**

**I – ODSJEK ZA ISTRAŽIVANJE I RAZVOJ OBRAZOVNOG SISTEMA ....................................................................................................... 3**

**II – ODSJEK ZA MEĐUNARODNU SARADNJU I ODNOSE SA JAVNOŠĆU ............................................................................................. 6**

**III – ODSJEK ZA UTVRĐIVANJE KVALITETA ................................... 9**

**IV – ODSJEK ZA KONTINUIRANI PROFESIONALNI RAZVOJ ....... 10**

**V – PROJEKTI .............................................................................................. 12**

**VI – NACIONALNI SAVJET ZA OBRAZOVANJE .............................. 12**

**VII – OPŠTI POSLOVI ............................................................................... 15**

**UVOD**

Organizacione jedinice Zavoda za školstvo su: Sektor za unapređivanje obrazovanja, Sektor za nastavu i Služba za opšte poslove i finansije.

U okviru Sektora za unapređivanje obrazovanja funkcionišu: Odsjek za istraživanje i razvoj obrazovnog sistema i Odsjek za međunarodnu saradnju.

U okviru Sektora za nastavu funkcionišu: Odsjek za utvrđivanje kvaliteta i Odsjek za kontinuirani profesionalni razvoj.

U okviru Službe za opšte poslove i finansije funkcionišu: Kancelarija za opšte poslove i Kancelarija za računovodstveno finansijske poslove.

Zavod za školstvo utvrđuje i obezbjeđuje kvalitet obrazovno-vaspitnog rada u ustanovama, obavlja razvojne, savjetodavne, istraživačke i stručne poslove iz oblasti predškolskog vaspitanja i obrazovanja, osnovnog obrazovanja i vaspitanja, srednjeg opšteg obrazovanja, stručnog obrazovanja i obrazovanja odraslih, obrazovanja i vaspitanja djece sa posebnim potrebama i vaspitanja u domovima učenika.

Za izvršavanje poslova iz djelokruga Zavoda utvrđena su službenička i namještenička mjesta za 84 izvršioca. Trenutno je zaposleno 66 službenika i namještenika.

Po završetku svake godine Zavod za školstvo podnosi Godišnji izvještaj rada Ministarstvu prosvjete.

**I – ODSJEK ZA ISTRAŽIVANJE I RAZVOJ OBRAZOVNOG SISTEMA**

**Realizovane aktivnosti:**

1. **Analize i stručna mišljenja (**odgovoreno na 70 dopisa za NVO/NVU, Nacionalni savjet obrazovanja, Ministarstvo prosvjete i sl**)**;
2. **Izrađena unaprijeđena verzija Metodološkog uputstva za izradu i unapređenje predmetnih programa zasnovanih na ishodima;**
3. **Izrađen dokument: *Osnovne smjernice za planiranje pedagoške dokumentacije za osnovne i srednje stručne škole;***
4. **Izrađena unaprijeđena verzija pedagoške dokumentacije:** predstavnici Odsjeka su učestvovali u izradi pedagoške dokumentacije za osnovne i srednje škole;
5. **Realizovano je savjetovanje:** *Jedan drugačiji pristup realizaciji programa matematike*;
6. **Realizovano je pet savjetovanja na temu:** *Edukacija članova komisija za izradu predmetnih programa;*
7. **Realizovano je pet savjetovanja za osnovne škole na temu:** *Savjetovanje u vezi primjene novih predmetnih programa u osnovnoj školi*;
8. **Realizovana dva savjetovanja za srednje stručne škole:** *Savjetovanje u vezi primjene novih predmetnih programa u srednjim stručnim školama*;
9. **Realizovano je dvadesetpet savjetovanja za osnovne i srednje stručne škole na temu:** *Iskazivanje potreba škola za savjetodavnom podrškom u vezi sa realizacijom opšteg dijela javno važećeg obrazovnog programa za osnovno obrazovanje i vaspitanje i srednje stručno obrazovanje*;
10. **Realizovani su stručni ispiti:**

U toku 2017. godine samostalni savjetnici iz Odsjeka za istraživanje i razvoj obrazovnog sistema su kao članovi komisija učestvovali u realizaciji stručnih ispita iz različitih predmetnih područja;

1. **Izrađeni su predmetni programi zasnovani na ishodima za osnovnu školu** (21 predmetni program);
2. **Izrađeni su izborni predmetni programi zasnovani na ishodima za osnovnu školu (**10 predmetnih program**)**;
3. **Izrađeni su predmetni programi zasnovani na ishodima za srednje stručne škole (**49 predmetnih program**)**;
4. **Realizovana je javna rasprava o prijedlogu Nastavnog plana za osnovno muzičko i baletsko obrazovanje**;
5. **Izrađen je opšteobrazovni dio 10 nastavnih planova obrazovnih programa srednjeg stručnog obrazovanja**;
6. **Realizovana su dva seminara u području: *Psihosocijalna podrška djeci/učenicima u stresnim situacijama***;
7. **Izrađen je prijedlog Projekta: *Korupcija u obrazovanju***;
8. **Istraživanje: *Ključne kompetencije za 21 vijek u kurikulumima u Crnoj Gori.***

Rad je nastao kao rezultat istraživanja socio-emocionalnih i ključnih kompetencija u kurikulumima za osnovnu i srednju školu i nastavničke fakultete u Crnoj Gori u okviru projekta “Moje vrijednosti i vrline (2015−2018) – podrška škole razvoju odabranih kompetencija učenika za 21. vijek”, koji je realizovan od strane Zavoda za školstvo i UNICEF - a Crna Gora;

1. **Realizacija aktivnosti u okviru Akcionog plana Strategije za razvoj i podršku darovitim učenicima (2015-2019):**
* Obogaćivanje kurikuluma (produbljivanje sadržaja u odnosu na sposobnosti učenika, interesovanja i ishode učenja) kao jedan od modela podsticanja darovitosti učenika u školi u okviru novih predmetnih programa;
* Povećan je broj akreditovanih programa za obuku nastavnika za rad sa darovitim učenicima u različitim oblastima;
* Održana su savjetovanja za uprave škola i koordinatore školskih timova o kreiranju školske politike obrazovanja darovitih učenika 19, 20. i 24.10.2017. godine. Sastanku su prisustvovali predstavnici 116 osnovnih škola;
* Započet je rad na standardizaciji skala PROFNAD upitnik za nastavnike, PRONAD-U upitnik za učenike i PRONAD-R upitnik za roditelje. Aktivnost se realizuje u IV razredima sa svim učenicima, nastavnicima i roditeljima, a koordinatori sami procjenjuju, prema obimu posla da li će ih primijeniti. Glavni cilj ove aktivnosti je procjena valjanosti primijenjenih instrumenata, kao i identifikacija darovitih učenika i njihovo dalje praćenje.
1. Realizovana su dva seminara na temu ***Nastava orijentisana na učenje*** u saradnji sa CDRSEE. Seminar je namijenjen direktorima škola, školskim nadzornicima i savjetnicima Zavoda za školstvo i Ministarstva prosvjete, pedagozima, psiholozima, nastavnicima u predškolskim ustanovama, osnovnim i srednjim školama;

**Učešće predstavnika Zavoda (savjetnika) u sljedećim aktivnostima (projekti, komisije, radne grupe i drugo):**

1. **IPA Projekat „Modernizacija obrazovnih programa i obuke nastavnika“;**
2. **Izrada Strategije za mlade 2017 – 2021. godine;**
3. **Izrada Strategije za smanjenje rizika od katastrofa za period 2018 – 2023. godine: Strategija u izradi;**
4. **Komisija za utvrđivanje činjeničnog stanja o načinu formiranja odjeljenja u školama;**
5. **Radna grupa za izradu prijedloga Zakona o izmjenama i dopunama Zakona o gimnaziji;**
6. **Radna grupa za izradu Prijedloga pravilnika o izmjenama i dopunama Pravilnika o načinu, postupku i vremenu polaganja maturskog ispita u gimnaziji;**
7. **Inkluzivno obrazovanje.**

Realizovane su sljedeće aktivnosti:

* 5 seminara za 21 školu za korišćenje udžbenika u DAISY formatu;
* 2091 polusatne aktivnosti u 54 škole i predškolske ustanove, sa 232 učenikakoje su realizovale mobilne službe a u koordinaciji Zavoda za školstvo;
* **Revizija IROP-a**namijenjenog srednjim stručnim školama;
* **5 obuka za IROP** u srednjim stručnim školama;
* **Model prelaza iz osnovne u srednju školu**- *Individualni tranzicioni plan (ITP);*
* **Program za profesionalno usavršavanje nastavnika***“Individualni tranzicioni plan ITP 1 realizovan je kroz 8 seminara koji su obuhvatili 160 nastavnika osnovnih i srednjih stručnih škola;*
* **Akreditovan program:***Obuka za izradu i primjenu IROP-a, revidirana i nova forma za vrtiće, osnovne škole, srednje škole;*
* **Projekat**- *Jačanje demokratske kulture u školama u Crnoj Gori;*
* **Monitoring projekta:** ***Individualna tranzicija u obrazovanju*** *u 10 osnovnih i 6 srednjih škola;*
* **Supervizija 10 predškolskih ustanova u sklopu projekta:***Obuka stručnog kadra predškolskih ustanova i podrška roditeljima djece sa poremećajima iz spektra autizma u cilju primjene rane intervencije;*
* **Program *-*** *Poboljšanje čitalačke pismenosti putem unapređenja kvaliteta procesa savladavanja čitanja i pisanja u I ciklusu osnovnoškolskog obrazovanja realizovan je uz podršku UNICEF-a;* Urađen je materijal ***Metodički modeli za poboljšanje čitalačke pismenosti putem unapređenja kvaliteta procesa savladavanja čitanja i pisanja u I ciklusu osnovnoškolskog obrazovanja***; Realizovane su tri obuke u Zavodu za školstvo koje su obuhvatile 79 nastavnika iz 21 osnovne škole (profesori razredne nastave i stručni saradnici).
* **Studijska posjeta** ŠOSO “Milan Petrović” u Novom Sadu, koja je organizovana od strane Ministarstva prosvjete, a realizovana uz podršku UNICEF-a u periodu od 23.10. do 27.10.2017. godine, imala je za cilj: upoznavanje sa sistemom ŠOSO” Milan Petrović“ (Novi Sad, Srbija) funkcionalnim mehanizmima interresorske saradnje, kao i usvajanje znanja iz oblasti asistivne tehnologije i izrade didaktičkog materijala u asistivnim kabinetima.
* Akreditovan je 41 program obuke za inkluziju u Katalogu programa za 2017-2019;

**Tabelarni prikaz obuka iz oblasti inkluzije u 2017. godini:**

U Zavodu za školstvo tokom 2017. godine sprovedene su obuke:

|  |  |  |
| --- | --- | --- |
| **Program obuke u 2017. godini** | **Br. učesnika** | **Br.seminara** |
| ***Obuka za izradu i primjenu IROP-a, revidirana i nova forma za vrtiće, osnovne škole, srednje škole*** | 148 | 5 |
| ***Korišćenje udžbenika u DAISY formatu*** | 125 | 6 |
| ***Putokaz*** (test-instrumentarij za prepoznavanje teškoća u procesu ovladavanja vještinama čitanja i pisanja) | 79 | 3 |
| „**Izazovi prelaska iz škole na tržište rada, Individualni tranzicioni plan 2**  | 22 | 1 |
| ***Individualni tranzicioni plan ITP*** | 160 | 8 |
| ***Metode i postupci u radu s djecom s autizmom*** | 56 | 2 |
| **UKUPNO** | **590** | **25** |

* **Redovno praćenje rada** regionalnih ekspozitura resursnih centara u školama sa integrisanim odjeljenjima;
* **Nastavak aktivnosti na projektu:** ***Regionalna podrška Inkluzivnom obrazovanju (IPA 2012 SE)*** *kroz Projekat Savjeta Evrope* ***Jačanje demokratske kulture u školama u Crnoj Gori***;
* **Nekoliko savjetovanja** na temu „Razvoj nediskriminišuće školske politike, kulture i prakse“ koji je obuhvatio sve osnovne škole. Cilj je bio upoznavanje sa Strategijom protiv diskriminacije lica s invaliditetom.

**II – ODSJEK ZA MEĐUNARODNU SARADNJU I ODNOSE SA JAVNOŠĆU**

**Realizovane aktivnosti:**

1. **Koordinacija i realizacija programa za jačanje vaspitne uloge škole „Moje vrijednosti i vrline“:**
* koncipiranje i izvođenje obuka za nastavnike osnovnih škola i gimnazija;
* izrada materijala za nastavnike (priručnik sa radionicama za I-IX razred) ;
* izrada Vodiča za nastavnike za razvoj socijalnih i emocionalnih vještina u nastavi svih predmeta;
* izvještavanje o programu (programsko, finansijsko);
* proces akreditovanja osnovnog programa obuke i programa za trenere;
* koordinacija Projektnog tima i saradnja sa Unicef-om;
* savjetovanja sa školskim timovima;
* učešće u radu konferencija na temu razvoja socijalnih i emocionalnih vještina u Crnoj Gori;
* promovisanje programa.
1. **Izrada predmetnog programa zasnovanog na ishodima: Psihologija za trogodišnje i četvorogodišnje srednje stručne škole za III ili IV razred.**
2. **Učešće u radnoj grupi za kontrolno usklađivanje svih predmetnih programa za osnovno obrazovanje i vaspitanje sa novom metodologijom.**
3. **Prevođenje međunarodnih publikacija iz oblasti politika obrazovanja.**
4. **Saradnja Zavoda sa SICI (Stalna međunarodna konferencija nacionalnih i regionalnih inspektorata u obrazovanju).**
5. **Članstvo u Tehničkom odboru za pripremu Istraživanja višestrukih pokazatelja položaja žena i djece u Crnoj Gori u 2018. (Unicef, Vlada Crne Gore).**
6. **Saradnja sa Savjetom Evrope:**
* program obuke Pestaloci: komunikacija sa nastavnicima i imenovanje učesnika;
* Evropski centar za moderne jezike: imenovanje učesnika iz Crne Gore za programe obuke Centra.
1. **Sastanak nacionalnih koordinatora u Evropskom Centru za moderne jezike 4. do 6. maja 2017. godine.**
2. **Organizacija seminara *Primjena informaciono-komunikacionih tehnologija u nastavi stranih jezika*, u saradnji sa Evropskim centrom za moderne jezike*,* održanog 26. i 27. oktobra 2017. u Podgorici.**
3. **Promocija obilježavanja Evropskog dana jezika, u saradnji sa udruženjima nastavnika stranih jezika – engleskog, francuskog, ruskog, njemačkog i italijanskog jezika.**
4. **Priprema prijedloga projekata za grant Ministarstva spoljnih poslova Kraljevine Norveške u okviru programa "Strengthening EU integration in Serbia and Montenegro".**
5. **Priprema prijedloga projekta (H2020-SC6-CO-CREATION-2016-2017) Preduzetničko učenje kroz socijalnu inovaciju (ELSIE).**
6. **Priprema prijedloga projekta Mladi djeluju, umjetnost i kultura za Zapadni Balkan bez granica (Regionalna kancelarija za mlade).**
7. **Prevođenje publikacije Evropske komisije „EntreComp: Okvir kompetencija za preduzetništvo“.**
8. **Prevođenje materijala, stručnih tekstova i projektnih prijedloga za potrebe ostalih odsjeka.**
9. **Priprema informacija za veb sajt.**
10. **Izrada predmetnog programa Hemija za osnovnu školu.**
11. **Izrada programa za izborni predmet Vrednovanje prostora za osnovnu školu.**
12. **Priprema za štampu predmetnih programa za osnovnu školu i srednje stručne škole.**
13. **Pisanje izvještaja za Eurydice sajt.**
14. **Izrada Akcionog plana za 2018. godinu u skladu sa Strategijom za cjeloživotno preduzetničko učenje (2015 – 2019).**
15. **Učešće u izradi Strateških smjernica razvoja malih i srednjih preduzeća (2017 – 2021).**
16. **Učešće u radu Nacionalnog partnerstva za preduzetništvo.**
17. **Pisanje izvještaja koji proizilaze iz obaveza planiranih Stretegijom za cjeloživotno preduzetničko učenje.**
18. **Implementacija Akcionog plana za 2018. godinu u skladu sa Strategijom za cjeloživotno preduzetničko učenje (2015 – 2019).**
19. **Pisanje izvještaja za Akt o malom preduzetništvu**
* Učešće na konferenciji u Torinu, održanoj od 18-20. aprila 2017. godine.
1. **Implementacije preduzetničkog učenja u predškolskom obrazovanju:**
* Implementacija programa Preduzetničko učenje u okviru područja aktivnosti u predškolskom vaspitanju i obrazovanju (od 3 do 6 godina) u svim predškolskim ustanovama;
* Praćenje implementacije međupredmetne oblasti Preduzetničko učenje u predškolskim ustanovama (seminari, savjetovanja, okrugli stolovi ...);
* Unapređivanje implementacije preduzetničkog učenja u osnovnim školama/predškolskim ustanovama;
* Analiza godišnjih planova rada nastavnika/vaspitača;
* Obuka nastavnika/vaspitača (1 jednodnevni seminar);
* Posjete školama/vrtićima;
* Unapređivanje implementacije preduzetničkog učenja u srednjem obrazovanju;
* Analiza godišnjih planova rada škola/vrtića;
* Seminari „Preduzetničko učenje – Međupredmetna oblast u planu i programu“ za vaspitače/vaspitačice održani su u Zavodu za školstvo 17. i 31. oktobra;
* Prezentacija o sprovođenju programa „Preduzetničko učenje u okviru područja aktivnosti u predškolskom vaspitanju i obrazovanju (od 3 do 6 godina)“ održana je u Zavodu za školstvo 23. juna;
* Uređivanje stranice Preduzetničko učenje na sajtu Zavoda za školstvo;
* Unapređivanje platforme preduzetničkog učenja;
* Organizovanje međunarodne konferencije Preduzetničko obrazovanje.
1. **Implementacija Nacionalne strategije održivog razvoja Crne Gore.**
2. **Učešće u radu koordinacionog tijela u procesu izrade Ciljevi održivog razvoja (SDGs), konsultativnog procesa izrade Akcionog plana za sprovođenje Nacionalne strategije održivog razvoja do 2030. godine.**
3. **Unapređivanje implementacije obrazovanja za održivi razvoj na svim nivoima obrazovanja:**
* analiza godišnjih planova rada;
* analiza godišnjih planova rada nastavnika;
* obuka nastavnika;
* posjete školama.
1. **Pružanje stručne i logističke podrške projektima Ministarstva održivog razvoja i turizma.**
2. **Stručna podrška programima REC-a.**
3. **Stručna podrška projektu UNDP-a *Unapređivanje znanja o klimatskim promjenama u opštem obrazovanju*.**
4. **Sprovođenje programa Eko-škole:**
* posjete školama;
* učešće na godišnjem sastanku nacionalnih operatera za međunarodni program Eko-škole, održanom u Parizu od 17. do 19. novembra 2017. godine;
* u Zavodu za školstvo je održana prezentacija za obrazovno-vaspitne ustanove 09. novembra 2017. godine.
1. **Koordiniranje Mediteranske strategije Obrazovanja za održivi razvoj**
* Učešće na prvom sastanku Mediteranskog komiteta za obrazovanje za održivi razvoj, održanom na Kipru od 23-24. novembra 2017. godine.
1. **Koordiniranje UNECE strategije**
2. **Saradnja sa NVO sektorom**
* Pisanje izvještaja u skladu sa Strategijom razvoja NVO (2014 -2016);
* Pružanje podrške izradi nove Strategije za razvoj NVO u Crnoj Gori;
* Prisustvo sastancima, okruglim stolovima i dešavanjima u organizaciji NVO;
* Organizacija sastanaka po zahtjevu NVO prema Akcionom planu u odnosu na Strategiju razvoja NVO;
* Uređivanje stranice za NVO na sajtu Zavoda za školstvo.
1. **Ažuriranje internet stranice Zavoda:**
* uređivanje;
* kreiranje novih stranica i linkova;
* dodavanje dokumenata.

**III – ODSJEK ZA UTVRĐIVANJE KVALITETA**

**Realizovane aktivnosti:**

1. **Realizovan redovan nadzor**

Redovan nadzor je realizovan u 41 obrazovno-vaspitnoj ustanovi i to: 11 osnovnih škola, sedam gimnazija, devet srednjih stručnih škola, pet mješovitih škola, tri javne predškolske ustanove, dvije privatne predškolske ustanove, jedan resursni centar i tri doma učenika.

1. **Realizovan vanredni nadzor**

Tokom 2017. godine izvršeno je sedam djelimičnih vanrednih nadzora škola na zahtjev Ministarstva prosvjete ili Prosvjetne inspekcije.

1. **Ostale aktivnosti**
	* Izrada Godišnjeg izvještaja o kvalitetu rada nadzorisanih ustanova u 2016. godini;
	* Priprema izvještaja o nadzoru za objavljivanje na sajtu Zavoda za školstvo;
	* Pripreme za uvođenje ISO standarda 9001:2015 menadžmenta kvaliteta u Zavodu za školstvo;
	* Saradnja sa: British Council, UNICEF, SICI (Standing International Conference of National and Regional Inspectorates of Education), Zavod za vrednovanje kvaliteta vaspitanja i obrazovanja Srbije, Ministarstvom prosvjete Federacije BiH, ERI SEE (Education Reform Initiative of South East Europe), Eurydice...

**Učešće predstavnika Zavoda (prosvjetnih nadzornika) u sljedećim aktivnostima (konferencije, projekti, komisije, radne grupe, tijela i drugo):**

1. Izrada predmetnih programa zasnovanih na ishodima za osnovne i srednje stručne škole;
2. Komisije za savjetovanje i podršku pri izradi godišnjih planova i implementaciji novih predmetnih programa;
3. Izrada metodoloških uputstava za implementaciju novih predmetnih programa za pojednine predmete;
4. Lektorisanje novih predmetnih programa za osnovne i srednje stručne škole;
5. Prilagođavanje predmetnih programa osnovnih škola osnovnom obrazovanju odraslih;
6. Izrada priručnika za nastavnike po predmetima za osnovno obrazovanje odraslih;
7. Radne grupe za izradu pedagoške dokumentacije za predškolske ustanove, umjetničke škole i domove učenika;
8. Radne grupe za izradu Nastavnog plana i unapređenje organizacije rada umjetničkih škola;
9. Aktivnosti i prisustvo konferencijama ERI SEE − Inicijativa za reformu obrazovanja u jugoistočnoj Evropi (Education Reform Initiative of South Eastern Europe);
10. Analiza problematike izučavanja stranih jezika u srednjim stručnim školama;
11. Projekti: „Škole za 21. vijek“, „Rad sa mladim matematičarima“, „Cetinje – jedna priča“;
12. Konferencija “Uticaj inspekcije/nadzora na obrazovne politike” u organizaciji SICI − Stalna konferencija centralnih i generalnih inspektorata za obrazovanje (Standing International Conference of National and Regional Inspectorates of Education);
13. Radna grupa za izradu izvještaja „Kvalitet i pravednost obrazovanja u Crnoj Gori: PISA 2015 rezultati i implikacije za obrazovne politike” i akcionog plana;
14. Radna grupa za popunjavanje upitnika za izvještaj „Nastavničke karijere u Evropi: pristup, napredak i podrška”;
15. Komisija za akreditaciju programa obuke nastavnika;
16. Prikupljanje knjiga i formiranje biblioteke Zavoda za školstvo;
17. Komisije za polaganje stručnih ispita nastavnika;
18. Obuke i savjetovanja za nastavnike i direktore škola;
19. Izrada obrazaca za prikupljanje relevantnih potrebnih podataka o postignućima učenika (iz MEIS-a, Ispitnog centra i ostalih baza podataka) za planiranje nadzora po modelu analize rizika.

**IV - ODSJEK ZA KONTINUIRANI PROFESIONALNI RAZVOJ**

**Realizovane aktivnosti:**

Odsjek za kontinuirani profesionalni razvoj realizovao je sljedeće aktivnosti u skladu sa programskim ciljevima Akcionog plana za 2017. godinu:

1. Realizovan je 81 program obuke namijenjen nastavnicima predškolskog vaspitanja, nastavnicima u osnovnim školama, gimnazijama i nastavnicima opšteobrazovne grupe predmeta u srednjim stručnim školama, stručnim saradnicima, pomoćnicima direktora i direktorima;
2. Realizovano je 6 modula ***Programa obuke za direktore vaspitno-obrazovnih institucija***, za novopostavljene direktore;
3. Objavljen je Konkurs za izbor programa stručnog usavršavanja;
4. Formirana je Komisija za procjenu programa. Prispjeli programi analizirani su i procjenjivani, te predloženi Nacionalnom savjetu i Ministarstvu prosvjete na potvrđivanje. Nacionalni savjet je prihvatio sve predložene programe, ukupno 337;
5. Objavljen je ***Katalog programa stručnog usavršavanja nastavnika za 2017/19. školsku godinu***;
6. Formirana je Komisija za akreditovane programe koje organizuju druge institucije;
7. Obavještavanje o seminarima i prijavljivanje na seminare putem sajta Zavoda;
8. Održana je Ljetnja akademija ***Ljudska prava u akciji*** u organizaciji Zavoda za školstvo, Savjeta Evrope i Evropskog Vergelend centra iz Norveške za zemlje Jugoistočne Evrope. Akademija je održana po šesti put. Na Akademiji su učestvovali timovi iz 9 zemalja regiona;
9. U organizaciji **drugih institucija** realizovana su **172** akreditovana seminara koje su naručili pojedinci ili škole;
10. U okviru saradnje sa Savjetom Evrope (Pestaloci program i Evropski centar za moderne jezike) četiri nastavnika su pohađala programe obuke u inostranstvu;
11. Održano je savjetovanje sa koordinatorima i članovima tima za PRNŠ u gimnazijama i srednjim mješovitim školama za južnu regiju;
12. Održan je sastanak sa direktorima gimnazija iz regiona na kojem smo razmijenili iskustva o profesionalnom razvoju i predstavili „Profesionalni razvoj nastavnika u srednjem opštem obrazovanju“. Sastanku su prisustvovali i direktori gimnazija iz Crne Gore.
13. Zavod za školstvo je inicirao i radio na izmjenama Pravilnika o organizaciji stručnog usavršavanja i realizaciji programa obuke stručnog usavršavanja i načinu izbora autora programa obuke stručnog usavršavanja i Pravilnika o bližim uslovima, načinu i postupku izdavanja i obnavljanja dozvole za rad nastavniku, direktoru i pomoćniku direktora obrazovno-vaspitne ustanove.

**Učešće predstavnika Zavoda u sljedećim aktivnostima (konferencije, seminari, projekti, komisije, radne grupe, tijela i drugo):**

1. Konferencija u organizaciji Britanskog savjeta u cilju predstavljanja inoviranog priručnika Profesionalni razvoj na nivou škole/vrtića;
2. Nadzorni komitet za obrazovnu politiku i praksu Savjeta Evrope - Strazbur;
3. Upravni odbor Evropskog centra za moderne jezike – Grac;
4. Konferencija „**Profesionalizacija u obrazovanju odraslih“**;
5. Konferencija Savjeta Evrope u Strazburu, konferencija **„Učiti živjeti zajedno“;**
6. Seminari: „**Definisanje kompetencija u obrazovnim** **programima u stručnom obrazovanju**“, seminar **„Vještine vođenja karijere**“, međunarodni seminar posvećen građanskom obrazovanju održanom u Crnoj Gori u organizaciji EWC iz Norveške;
7. Radionica „**Razvoj i implementacija obrazovanja za demokratsko građanstvo i ljudska prava u Crnoj Gori**“;
8. Izrada programa Engleski jezik za osnovno i srednje obrazovanje i Građanskog vaspitanja za osnovno obrazovanje;
9. Sektorska komisija za obrazovanje, u radu Savjeta za kvalifikacije, u izradi Akcionog plana za implementaciju Strategije razvoja srednjeg stručnog obrazovanja;
10. Radna grupa za izradu Akcionog plana sprovođenja Strategije karijerne orijentacije (2017 – 2018);
11. Koordinaciono tijelo za područje politike i vođenja karijerne orijentacije u Crnoj Gori;
12. Koordinaciono tijelo za praćenje realizacije Strategije obrazovanja nastavnika u Crnoj Gori ( 2017 – 2024) sa Akcionim planom za 2017. i 2018. godinu;
13. Radna grupa za razvoj i praćenje programa karijernog vođenja u Crnoj Gori u okviru IPA programa, Komponenta IV i rad u Komisiji za sertifikaciju trenera

**V – PROJEKTI**

**Projekat „Čas istorije u Prijestonici: Cetinje – jedna priča”**

Projekat „Čas istorije u Prijestonici: Cetinje – jedna priča” je obuhvatio sve osnovne škole i učenike 7. razreda. Program je u potpunosti ispunio očekivanja učenika i nastavnika. Posebnost Projekta je što su učenici u prilici da obilaskom značajnih kulturno-istorijskih znamenitosti na Cetinju, Lovćenu i Rijeci Crnojevića prošire svoje znanje o istoriji, tradiciji i kulturnom nasljeđu Crne Gore.

Od planiranih 7350 učenika u projektu je učestvovalo 6850 učenika. Učestvovalo je i 305 nastavnika. Ukupno je u projektu učestvovalo oko 7200 učenika i nastavnika.

**Projekat** **Ljetnja škola *„*Crna Gora, moja postojbina*“***

Ljetnja škola „Crna Gora, moja postojbina“ namijenjena djeci crnogorskih iseljenika, u organizaciji Zavoda za školstvo i Uprave za dijasporu, održana je po jedanaesti put na Ivanovim koritima u ljeto 2017. godine.

Škola je realizovana u prelijepom ambijentu Ivanovih korita u odmaralištu „Lovćen – Bečići“. Cilj škole je da djeca na zabavan način, kroz obrazovne radionice crnogorskog jezika i književnosti, istorije, geografije, kulturne baštine, muzičke i likovne umjetnosti, kao i kroz sportske aktivnosti, viteške i druge društvene, igre, upoznaju svoju postojbinu.

Školu je za jedanaest godina pohađalo oko 900 učenika uzrasta od 9 do 15 godina iz 14 zemalja. U 2017. godini učestvovalo je 60 učenika iz 11 država.

**Projekat “Kako učenicima pomoći da uspješno stvaraju usmene i pisane, umjetničke i neumjetničke tekstove”**

Tokom 2017. godine iskustva iz projekta "Kako učenicima pomoći da uspješno stvaraju... " predstavljena su na dva naučna skupa. Realizovan je jedan dvodnevni seminar u organizaciji Zavoda za školstvo za 30 učesnika na temu "Put stvaraoca ili kako stvarati tekst". Održana su dva savjetovanja s učesnicima projekta iz Bara, Bijelog Polja, Nikšića i Podgorice, na kojima se dogovaralo izdavanje nove publikacije na temu stvaranja teksta, u kojoj bi učesnici predstavili svoja dosadašnja iskustva.

**VI – NACIONALNI SAVJET ZA OBRAZOVANJE**

**U 2017. godini održano je 5 sjednica Nacionalnog savjeta za obrazovanje.**

**Usvojeni su sljedeći programi/dokumenti/akta/udžbenici:**

1. **Program stručnog usavršavanja nastavnika za školsku 2017/2018 i 2018/2019 godinu;**
2. **Programi obrazovanja za učenje stranih jezika:**

a. engleski (opšti, poslovni, pravo, turizam, međunarodni odnosi, medicina i bankarstvo),

b. ruski (opšti i poslovni),

c. francuski (opšti i poslovni),

d. njemački,

e italijanski,

f. španski,

g. turski.

1. **Programi obrazovanja odraslih:**
	1. za sticanje stručne kvalifikacije Asistent/Asistentkinja u nastavi,
	2. za osposobljavanje za rad u policiji,
	3. za osposobljavanje za internu reviziju,
	4. za osposobljavanje za procjenu nekretnina,
2. za osposobljavanje za procjenu postrojenja/opreme,
3. za osposobljavanje za procjenu kapitala/biznisa,
4. za sticanje stručne kvalifikacije Ovlašćeni računovođa,
5. za sticanje stručne kvalifikacije Saradnik/Saradnica u socijalnoj inkluziji Roma/Romkinja i Egipćana/Egipćanki u oblasti zapošljavanja,
6. za sticanje stručne kvalifikacije Pazitelj/Paziteljka djece,
7. za sticanje stručne kvalifikacije Omladinski aktivista/Omladinska aktivistkinja,
8. za sticanje ključnih vještina za upravljanje ljudskim resursima.
9. **Obrazovni programi za srednje stručno obrazovanje:**
10. Tehničar mehatronike, nivoa IV1 iz sektora Inženjerstvo, proizvodne tehnologije (mašinstvo i obrada metala, Elektrotehnika i automatizacija i dr.)/Mehatronika;
11. Ekonomski tehničar, nivoa IV1 iz sektora: Ekonomija i pravo;
12. Pravno-administrativni tehničar, nivoa IV1 iz sektora: Ekonomija i pravo;
13. Elektrotehničar energetike, nivoa IV1 iz sektora: Inženjerstvo, proizvodne tehnologije (Mašinstvo i obrada metala, Elektronika i automatizacija i dr), podsektora: Elektrotehnika;
14. Elektroinstalater, nivoa III iz sektora: Inženjerstvo, proizvodne tehnologije (Mašinstvo i obrada metala, Elektronika i automatizacija i dr.), podsektora: Elektrotehnika;
15. Arhitektonski tehničar, nivoa IV1 iz sektora: Građevinarstvo i uređenje prostora;
16. Vodoinstalater, nivoa III iz sektora: Građevinarstvo i uređenje prostora
17. Restorater, nivoa IV1 iz sektora: Turizam, trgovina i ugostiteljstvo, podsektora: Ugostiteljstvo;
18. Konobar, nivoa III iz sektora: Turizam, trgovina i ugostiteljstvo, podsektora: Ugostiteljstvo;
19. Tehničar modnog dizajna, nivoa IV1 iz sektora: Usluge, podsektora: Tekstilstvo i kožarstvo;
20. **Profil i nivoi obrazovanja nastavnika i saradnika u nastavi za obrazovne programe:**
21. Tehničar mehatronike;
22. Ekonomski tehničar;
23. Pravno – administrativni tehničar;
24. Elektrotehničar energetike;
25. Elektroinstalater;
26. Arhitektonski tehničar;
27. Vodoinstalater;
28. Restorater;
29. Konobar;
30. Tehničar modnog dizajna.
31. **Ispitni katalozi:**
32. Elektroinstalater u građevinskim objektima;
33. Elektrotehničar električnih instalacija;
34. Pomoćnik elektroinstalatera u građevinskim objektima;
35. Barmen;
36. Glavni barmen;
37. Glavni konobar;
38. Restoranski konobar;
39. Pomoćnik barmena;
40. Servir;
41. Instalater kanalizacione i vodovodne mreže;
42. Pomoćnik instalatera kanalizacione i vodovodne mreže;
43. Konfekcionar;
44. Asistent u nastavi;
45. Ovlašćeni računovođa;
46. Saradnik/Saradnica u socijalnoj inkluziji Roma/Romkinja i Egipćana/Egipćanki u oblasti zapošljavanja;
47. Pazitelj/Paziteljka djece;
48. Omladinski aktivista/Omladinska aktivistkinja.
49. **Predmetni programi za osnovnu školu:** Crnogorski-srpski, bosanski, hrvatski jezik;

Albanski jezik i književnost; Crnogorski jezik kao nematernji; Matematika; Engleski jezik; Francuski jezik; Italijanski jezik; Ruski jezik; Njemački jezik; Istorija; Geografija;

Likovna kultura; Muzička kultura; Fizičko vaspitanje; Informatika sa tehnikom; Fizika;

Hemija; Biologija; Priroda; Poznavanje društva; Priroda i društvo; Zdravi stilovi života;

Hemija kroz eksperimente; Građansko vaspitanje; Uvod u programiranje; Istorija religije; Vrednovanje prostora; Sport za sportiste; Jezička radionica; Mjerenje u fizici; Literarna i novinarska radionica.

1. **Predmetni programi za srednje stručno obrazovanje:**

 Crnogorski-srpski, bosanski, hrvatski jezik (3+3+3+3 časa, 3+3+3, 3+2+2, 3+3, 2+2); Albanski jezik i književnost (3+3+3+3, 3+2+2, 2+2); Crnogorski jezik kao nematernji (2+2+2+2, 2+2+2); Matematika (3+3+3+3, 3+3+3, 3+2+2, 3+3, 2+2); Engleski jezik (3+3+3+3, 2+2+2+2, 3+2+2, 3+3, 2+2); Francuski jezik (2+2+2+2); Italijanski jezik (2+2+2+2); Ruski jezik (2+2+2+2); Njemački jezik (2+2+2+2); Istorija (2,1); Geografija (2,1); Likovna kultura (2); Fizičko vaspitanje (2+2+2+2, 2+2+2, 2+2); Informatika (2+2, 2); Fizika(2+2, 2, 1); Hemija (2+2, 2, 1); Biologija (2+2, 2, 1); Ekologija i zaštita životne sredine (2,1); Sociologija (2,1) i Psihologija (2,1).

1. **Udžbenici i nastavna sredstva:**
2. Italijanski jezik i Francuski jezik za VI razred osnovne škole;
3. Fizika za 7, 8 i 9. razred osnovne škole;
4. Matematika za I i II razred gimnazije;
5. Radno pravo za III razred srednje stručne škole;
6. Engleski jezik za srednju školu;
7. Priručnik za nastavnike „Likovna kultura 5“.
8. **Lista izbornih predmeta za osnovnu školu**
9. **Prijedlog opšteg dijela javno važećeg obrazovnog programa za osnovno obrazovanje i vaspitanje**
10. **Izvještaj o kvalitetu rada obrazovno-vaspitnih ustanova u 2016. godini**
11. **Metodologija za izradu predmetnih programa**
12. **Program za Škole u prirodi**
13. **Dopune liste potencijalnih recenzenata za srednje stručno obrazovanje (iz oblasti prava)**

**VII - OPŠTI POSLOVI**

**Zaposleni u Službi  za opšte poslove su u 2017. godini u okviru svojih aktivnosti izdali:**

41 rješenje o imenovanju tima nadzornika za utvrđivanje kvaliteta rada ustanova, 536 rješenja o izdavanju licence i 536 licenci za rad u obrazovno-vaspitnoj ustanovi, 18 uvjerenja iz upravnog postupka po zahtjevu, 409 rješenja o imenovanju članova Komisija za polaganje stručnog ispita, 61 rješenje o godišnjem odmoru, 86 rješenja o koeficijentu na zarade i 62 rješenja o ocjenjivanju državnih službenika i namještenika.

Sprovedena su 3 postupka zapošljavanja.

U istom periodu sprovedene su procedure 16 postupaka javnih nabavki, 7 postupaka po zahtjevu za slobodan pristup informacijama i pripremljeno 40 ostalih spisa (odgovori, dopisi i ostalo).

Pripremani su pojedinačni akti o ostvarivanju prava iz radnog odnosa zaposlenih, Pravilnik o izmjenama i dopunama pravilnika o unutrašnjoj organizaciji i sistematizaciji Zavoda za školstvo, ažurirana je KIS aplikacija, donešen Kadrovski plan, ažuruirane evidencije o stambenim potrebama zaposlenih, ažuriran sistem unutrašnjih finansijskih kontrola i vršeno izvještavanje po osnovu obaveza koje su proistekle iz zakona i strategija.

 **DIREKTOR**

**Rešad Sijarić**